หุ้นถูดลดน้ำหนัก เกณฑ์ (ใหม่) SET50-SET100
มีนักลงทุนถามกันเข้ามาว่า ทำไมหุ้นตัวนั้นลงมากกว่าขึ้น หุ้นตัวนี้ไม่ยอมวิ่งขึ้น ทรง ๆทั้งที่หุ้นเหล่านั้นต่างมีปัจจัยบวกเข้ามาสนับสนุน
มีนักลงทุนถามกันเข้ามาว่า ทำไมหุ้นตัวนั้นลงมากกว่าขึ้น หุ้นตัวนี้ไม่ยอมวิ่งขึ้น ทรง ๆทั้งที่หุ้นเหล่านั้นต่างมีปัจจัยบวกเข้ามาสนับสนุน
29 ก.ย. 2564

มีหลายหุ้นที่นักลงทุนถามกันเข้ามาว่า ทำไมหุ้นตัวนั้นลงมากกว่าขึ้น หุ้นตัวนี้ไม่ยอมวิ่งขึ้น ทรง ๆ
ทั้งที่หุ้นเหล่านั้นต่างมีปัจจัยบวกเข้ามาสนับสนุน
เท่าที่เข้าไปดูข้อมูลมา
ปรากฏว่าส่วนใหญ่ หรือแทบจะเกือบทั้งหมดที่นักลงทุนถามนั้น
เป็นหุ้นที่อาจจะได้รับผลกระทบจากกรณีตลาดหลักทรัพย์ฯ กำลังเปิดรับฟังความคิดเห็น (เฮียริ่ง) ปรับปรุงดัชนีของตลาดหลักทรัพย์ฯ หรือหุ้นที่จะนำเข้า-ออก จากดัชนี SET50 และ SET100
เฮียริ่งที่ว่านี้กำหนดช่วงวันไว้ 20 ก.ย.-1 ต.ค. 2564 หรือจะสิ้นสุดเฮียริ่งวันศุกร์นี้
ก่อนหน้านี้ ตลาดหลักทรัพย์เคยเฮียริ่งมาแล้วครั้งหนึ่งในช่วงต้นปี 2564
แต่เฮียริ่งรอบแรกไม่ผ่าน บุคคลที่อยู่ในวงการตลาดทุนต่างไม่เห็นด้วย ทำให้เกณฑ์ที่จะปรับเปลี่ยนถูกพับไป
ล่าสุด หุ้นที่จะนำเข้าและออกดัชนีฯ รอบใหม่ ต้นปี 2565
ตลท.พยายามอีกครั้งที่จะเปลี่ยนเกณฑ์ที่ว่านี้
เพียงแต่ว่าครั้งล่าสุด แตกต่างไปจากรอบแรกที่มุ่งไปเรื่องของ “ฟรีโฟลต” (ต่ำ)
ส่วนครั้งนี้ นอกจากจะปรับเกณฑ์การพิจารณาเรื่องของหุ้นฟรีโฟลตต่ำแล้ว
ยังนำเรื่องที่ว่า หากหุ้นนั้น ๆ ติดแคชบาลานซ์ ทาง ตลท.จะไม่นำ “สภาพคล่อง” หรือการซื้อขายของหุ้นนั้น ๆ ในช่วงเวลาติดแคชฯ เข้ามาคำนวณ (Turnover List)
และอาจจะทำให้หุ้นเหล่านั้นไม่ผ่าน เกณฑ์สภาพคล่อง
จนอาจจะ “เสี่ยง” ต่อการหลุด หรือถูกถอดออกจากดัชนีฯ
หลังมีรายละเอียดเรื่อง (ว่าที่) เกณฑ์ (ใหม่) ออกมา
นักวิเคราะห์ต่างดีดลูกคิด พร้อมควานหาหุ้นที่จะได้รับประโยชน์ และผลกระทบจากเกณฑ์ใหม่ออกมา
การคำนวณมีออกมาค่อนข้างหลายเหตุการณ์สมมุติ
เช่น หากดูเรื่องของ  Free Float Adjusted Market Cap ที่อาจจะเป็นเกณฑ์ใหม่ (หากผ่านเฮียริ่ง)
หุ้นที่จะถูกดึงเข้า SET50 คือ BPP และ KKP
ส่วนหุ้นที่อาจจะถูกนำออกคือ GLOBAL และ DTAC (เพราะฟลีโฟลตต่ำ)
นับตั้งแต่ ตลท.เปิดเฮียริ่ง หุ้น GLOBAL ราคาค่อย ๆ ซึมลง ทั้งที่แนวโน้มผลประกอบการไตรมาส 3/2564 (+60%) และตลอดปีนี้ (+70%) จะออกมาดี
PSL ราคาซึมลงมาโดยตลอดเช่นกัน
ทั้งที่ก่อนหน้านี้ราคาวิ่งขึ้นรับค่าระวางเรือที่ทำสถิตินิวไฮ
ส่วนเมื่อวานนี้ กลับมาบวกแรง และอาจจะเป็นการปรับขึ้นทางเทคนิค (+0.70 บาท ปิด 20.20 บาท) เปลี่ยนแปลง +3.59%
คำแนะนำจากนักวิเคราะห์ให้ “เล่นรอบ” เพราะปัจจัยกดดันเรื่องหุ้นอาจถูกดึงออกจาก SET100 เพราะในรอบของการคำนวณเกณฑ์ดัชนีนั้น PSL ติดแคชฯ 3 ครั้ง
NRF มีความเสี่ยงที่จะหลุดจาก SET100 ด้วยเช่นกัน
เพราะในรอบที่นำมาใช้คำนวณฯ ติดแคชถึง 6 ครั้ง
ทั้ง PSL และ NRF แม้ว่าจะผ่านเกณฑ์ฟลีโฟลต แต่อาจไม่ผ่านเกณฑ์ Turnover List
ส่วนหุ้นขนาดใหญ่อื่น ๆ ที่ถูกเสี่ยงน้ำหนักลดลงจากฟรีโฟลตต่ำ
เช่น  AOT ราคาหุ้นวนเวียนอยู่ประมาณ 60 บาท +เล็กน้อย
GULF ราคาที่มาแรงก่อนหน้านี้ พอมีข่าวดังกล่าว ทำให้ไปต่อไม่ได้ และอยู่ประมาณ 40 บาท +เล็กน้อยเช่นกัน
OR นี่ก็ฟลีโฟลตต่ำ และมีโอกาสหรือความเสี่ยงที่จะถูกปรับลดน้ำหนัก
ตอนนี้ ได้แต่มาลุ้นกันว่า เกณฑ์ฯ ใหม่จะออกมาอย่างไร
เรื่องฟรีโฟลตอาจจะไม่แตะ แต่ดูแค่เรื่อง Turnover List หรืออาจจะปรับเปลี่ยนทั้งหมด
ทว่า มีความเห็นจากคนในวงการตลาดทุนล่าสุดออกมาว่า
โอกาสที่เกณฑ์จะถูกพับไปอีกครั้ง ก็มีอยู่สูงเช่นกัน
เพราะเป้าหมายจริง ๆ ของ ตลท. ต้องการ “จำกัด” หุ้นบางตัวเท่านั้น
แต่เกณฑ์ใหม่ทั้งหมดที่ว่านี้ จะกระทบหุ้นหลายตัวจำนวนมาก จนต้องมาดูว่า ได้คุ้มเสียหรือเปล่า
หากเฮียริ่งที่ว่านี้ล้ม ก็เป็นไปได้ที่อาจจะใช้แนวทางการตั้งกระดานใหม่ขึ้นมานั่นแหละ